Jedan od uhićenih piromana je napao pokojnog Luku Ritza

Bilo im je dosadno: Kristijan M. (22) i Vedran M. (18) zapalili su 11 kontejnera i pet spremnika za otpad, a vatra se proširila i na tri auta. Šteta je veća od 175.000 kn

<p>Policija i vatrogasci cijelu su noć imali posla, <b>gorjelo je na čak osam različitih lokacija u Novom Zagrebu</b>, i to sve zato što je<b> dvojici mladića bilo zabavno</b> gledati obezglavljene policajce.</p><p>Građani Novog Zagreba napokon mogu odahnuti jer je <b>policija uhitila dvojac odgovoran za požare</b>. Riječ je o <b>Kristijanu M. (22) i Vedranu M. (19) </b>koji su u noći na <b>11. prosinca</b> palili kontejnere jer im je bilo dosadno. <b>Malo su popili</b> te su razmišljali kako bi se mogli "zabaviti". Nije poznato koji se od njih dvojice prvi dosjetio da bi mogli paliti kontejnere, no <b>u piromanski pohod krenuli su u 1.49 sati</b>. Prvi kontejner zapalili su u <b>Vankinoj ulici u Zapruđu.</b></p><p>U njega su ubacili zapaljeni komad papira. Nakon što bi vatrogasci i policija došli na jednu lokaciju, oni bi <b>otišli do susjednog kvarta, pa tamo nastavili s paljenjem.</b></p><p><b>Do 4.48 sati</b>, kad je bila posljednja intervencija <b>u Ulici Vojina Bakića u Središću</b>, mladi huligani <b>zapalili su 11 kontejnera i pet spremnika za otpad</b>. Na dvije lokacije vatra se proširila na automobile, a gorjela je i fasada stambene zgrade te glomazni otpad.</p><p>Djelomično je <b>izgorio Rover</b> bosansko-hercegovačkih registracija <b>u Balokovićevoj ulici </b>i <b>Renault Kangoo</b> u vlasništvu poduzeća Kristalno čisto d.o.o. <b>u Ulici Viktora Kovačića</b>, dok je <b>Citroen Saxo</b> u vlasništvu 61-godišnjakinje <b>potpuno izgorio</b>. Ukupna materijalna šteta koju su time prouzročili prelazi <b>175.000 kuna.</b></p><p>Nakon paljevine mladići su se još jedno vrijeme zadržali u blizini, a potom otišli kućama. <b>Policiji je trebalo samo tjedan dana da otkrije počinitelje</b>. Pomogla im je <b>snimka nadzorne kamere</b> s jedne od lokacija gdje su palili kontejnere. Na ispitivanju u policiji su se slomili i priznali nedjelo. Terete ih za <b>dovođenje u opasnost</b>, za što im <b>prijeti do pet godina zatvora</b>, i za <b>oštećenje tuđe stvari</b>, za što je maksimalna kazna do <b>dvije godine</b>. </p><p><span style="background-color: rgb(255, 255, 255);">Jedan od dvojice mladića, </span><b>Kristijan M., dobro je poznat policajcima</b><span style="background-color: rgb(255, 255, 255);">. Osim raznih sitnih krađa, u dosjeu ima i </span><b>sudjelovanje u napadu na maturanta grafičke škole Luku Ritza u lipnju 2008. godine.</b><br/></p><p>Podsjetimo, <b>Ritza su napala pet mladića</b> na autobusnoj stanici kraj Bundeka. Dobio je udarac nogom u glavu. Među njima je bio i tada 16-godišnji Kristijan. <b>Luka je preminuo dva tjedna poslije</b>. Njegova majka Suzana Ritz nije željela komentirati novo uhićenje napadača.</p>